The Bangles
The Bangles ehk Bangles on USA pop-rokkansambel. Ansambel moodustati 1980. aasta detsembris, selle liikmed on ainult naised. Koosseisumuudatustega ja vahepeal kümme aastat pausi pidanult tegutseb bänd tänini. Ansambli tuntumad lood on olnud "Walk Like an Egyptian", "Manic Monday", "Hazy Shade of Winter" ja "Eternal Flame". Bändi populaarsuse tipp jääb aastaisse 1984–1989.